Zásahy hliadok MsP v 7. týždni 

V týždni od 9. februára do 15. februára 2009 preverovali hliadky mestskej polície v hlavnom meste 1818 udalostí. Medzi nimi bolo aj 188 takých, ktoré po overení hliadkami priamo na mieste sa ukázali ako neopodstatnené. 

Opodstatnenými ale boli priestupky, ktorých sa dopustili motoristi nerešpektovaním príslušných ustanovení cestného zákona a takýchto prípadov zistili a riešili hliadky mestskej polície 942. Na vyhradených parkovacích miestach bez oprávnenia parkovať na nich svoje vozidlá odstavilo 67 motoristov.
 
V oblasti porušení pravidiel verejného poriadku riešili mestskí policajti v hlavnom meste 26 prípadov. Na telefonáty, v ktorých volajúci upozorňovali na prejavy rušenia nočného pokoja zasahovali hliadky MsP 20 krát. 

V oblasti porušení VZN týkajúcich sa čistoty a poriadku riešili policajti mestskej polície 90 priestupkov, v rozpore s cestným zákonom svoje vozidlá na trávnatých plochách zaparkovalo 60 motoristov.
 
Štatistika mestskej polície ďalej prezrádza, že v zóne s dopravným obmedzením sa v priebehu týždňa stalo 234 priestupkov a v pešej zóne ich zistili hliadky 16. Alkoholické nápoje na verejných priestranstvách si napriek zákazu ich doprialo 78 konzumentov. Kontroly medzi taxikármi odhalili medzi nimi 16 porušení.
 
Najviac priestupkov v sledovanom týždni sa stalo na Námestí slobody a to 46. Blokovacie zariadenia sa na kolesách nesprávne parkujúcich vozidiel ocitli 670 krát a po odtiahnuté vozidlá na parkoviská odťahovacích služieb si muselo zájsť 189 motoristov.